ઉલ્લેખનીય છે કે શનિવારે રાત્રે પાટણ જિલ્લાના રાધનપુરમાં આવેલી સદારામ કુમાર છાત્રાલયમાં ડાયરાનું આયોજન કરવામાં આવ્યું હતું. જેમાં અલ્પેશ ઠાકોર સહિત અન્ય કેટલાક કોંગ્રેસી નેતાઓએ ભાગ લીધો હતો. અલ્પેશ ઠાકોરની નજીકના સૂત્રોએ જણાવ્યું કે રાધનપુરમાં ગર્લ્સ હોસ્ટેલ બનાવવાની હોય ફંડ ભેગું કરવા માટે આ ડાયરો યોજવામાં આવ્યો હતો. ગુજરાત પ્રદેશ કોંગ્રેસ કમિટિના પ્રમુખ અમિત ચાવડા મુખ્ય મહેમાન તરીકે હાજર રહ્યા હતા.